Sara Bachmann - Alemannische Wikipedia

# Sara Bachmann

### Us der alemannische Wikipedia, der freie Dialäkt-Enzyklopedy

D’ Sara Bachmann (* 1979), isch en Moderatorin und Videojournalischtin bi de Sändig "Aktuell" vo de beide Sänder Tele Tell (Innerschwiiz) und Tele M1 (Mittelland). Usserdäm isch si d'Hauptperson vo dr Sändig "Sara macht's".

## [ändere] Usbildig

D'Sara Bachmann sälber het e drüjährigi Lehr als KV-Aagschtellti i de Luzärner Kantonalbank gmacht (Hauptsitz LU) und denah no eineinhalb Jahr als Bankangschtellti gschaffet.

## [ändere] Arbet

Sie isch bi Tele Tell Videojournalischtin und Moderatorin vo de Sändig "Aktuell", näbe de Maureen Bailo, de Christine Zehnder und früher au näbe de Silvi Herzog gsi.

I ihrere eigne Sändig "Sara macht’s" gahts einersiits drum, dass sie vor de Kamera luuter meh oder weniger uusgefallni Sache macht (Duett mit em Chünig vo Meiorca, em Jürgen Drews; Bodypainting; Fallschirmspringe), anderersiits wird mit eme Gascht diskutiert.

## [ändere] Engagements

Wil si sich nid für de universitäti Wäg entschide het, sondern en Bruefslehr gmacht het, isch d'Bachmann Repräsentantin vom Aargauer Projekt "Vitamin L - Ausbildungspower" gworde (näbet em Rocco Cipriano, de Christine Zehnder, em "Mister Schweiz 2004" und anderne) Ds Projekt söll d'Bruefslehr schterke, d'Schaffig vo Lehrschtelle fördere und ufzeige, dass au en Lehr zum Erfolg füehre cha. Die Bruefslehr isch i de Schwiiz zwar rächt aagseh, doch es herrscht Lehrschtellemangel.

## [ändere] Verlinkige

- S Profiil zur Sara Bachmann
- De Sara Bachmann ihres eigne Format, äs wird usgschtrahlt uf Tele M1
- Ihre Iisatz für Lehrschtelle bim Aargauer „Projekt Vitamin L“

Persoonedaate
NAME: | Bachmann, Sara
ALTERNATIVNAMEN: | Sara Bachmann
KURZBESCHREIBUNG: | Moderatorin Lokalfernsehen mit eigener Sendung
GEBURTSDATUM: | 1979
GEBURTSORT: |
STERBEDATUM: |
STERBEORT: |

Vun "http://als.wikipedia.org../../../s/a/r/Sara_Bachmann_9424.html"

Kategori: Moderator

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech